MT
C 95/26
Il-Ġurnal Uffiċjali tal-Unjoni Ewropea
28.2.2022
Dispożittiv 1) Ir-rikors huwa miċħud.
2) DD huwa kkundanat kemm għall-ispejjeż tiegħu kif ukoll għal dawk sostnuti mill-Aġenzija tal-Unjoni Ewropea għad-Drittijiet Fundamentali (FRA).
(1)
ĠU C 432, 23.12.2019.
Sentenza tal-Qorti Ġenerali tal-21 ta’ Diċembru 2021 – HB vs Il-Kummissjon (Kawża T-795/19) (1) (“Kuntratti ta’ servizz pubbliku – Provvista ta’ servizzi ta’ assistenza teknika lill-Kunsill Ġudizzjarju Għoli – Deċiżjoni sabiex jitnaqqas l-ammont tal-kuntratt u jiġu rkuprati l-ammonti diġà mħallsa – Rikors għal annullament u għad-danni – Att li jaqa’ f’qafas purament kuntrattwali li huwa inseparabbli – Assenza ta’ klawżola ta’ arbitraġġ – Inammissibbiltà – Assenza ta’ kapijiet ta’ danni separabbli mill-kuntratt”) (2022/C 95/34) Lingwa tal-kawża: il-Franċiż Partijiet Rikorrent: HB (rappreżentant: L. Levi, avukat) Konvenut: Il-Kummissjoni Ewropea (rappreżentanti: J. Baquero Cruz, J. Estrada de Solà u A.
Katsimerou, aġenti)
Suġġett Minn naħa, talba bbażata fuq l-Artikolu 263 TFUE u intiża għall-annullament tad-Deċiżjoni tal-Kummissjoni C(2019) 7319 final tal-15 ta’ Ottubru 2019 dwar it-tnaqqis tal-ammonti dovuti taħt il-CARDS/2008/166-429 u għall-irkupru ta’ ammonti indebitament imħallsa, u, min-naħa l-oħra, talba bbażata fuq it-tieni paragrafu tal-Artikolu 340 TFUE u li titlob, l-ewwel, ir-rimbors tal-ammonti kollha rkuprati mill-Kummissjoni abbażi ta’ din id-deċiżjoni kif ukoll il-ħlas tal-aħħar fattura maħruġa.
flimkien mal-interessi moratorji, sussegwentement, ir-rilaxx tal-garanzija bankarja u l-kumpens għad-danni li r-rikorrenti allegatament sofriet bħala riżultat tar-rilaxx tardiv tagħha u, fl-aħħar, il-kumpens simboliku għad-dannu morali allegatament subit mir-rikorrenti.
Dispożittiv 1) Ir-rikors huwa miċħud bħala inammissibbli, sa fejn huwa intiż għall-annullament tad-Deċiżjoni tal-Kummissjoni C(2019) 7319 final tal-15 ta’ Ottubru 2019 dwar it-tnaqqis tal-ammonti dovuti taħt il-kuntratt CARDS/2008/166-429 u l-irkupru tal-ammonti mħallsa indebitament.
2) Ir-rikors huwa miċħud bħala infondat, inkwantu huwa intiż sabiex ikompli r-responsabbiltà mhux kuntrattwali tal-Unjoni Ewropea.
3) Il-Kummissjoni Ewropea hija kkundannata tbati l-ispejjeż, inklużi dawk relatati mal-proċeduri għal miżuri provviżorji.
(1)
ĠU C 10, 13.1.2020.